Omar Ferwana

Omar Saleh Ferwana (arabisk: عمر فروانة; født 7. februar 1956 i bydelen Sabra i Gaza by i det egyptiskstyrte all-palestinske protektorat over Gazastripen, død 15. oktober 2023 i bydelen Tel al-Hawa i Gaza) var en palestinsk gynekolog og forsker. Han var dekan for og professor ved Gaza islamske universitets medisinske fakultet.

Liv og virke
Omar Ferwana fikk medisinsk utdannelse ved Universitetet i Kairos medisinske fakultet, der han fikk medisinsk bachelorgrad innen kirurgi i 1982, og deretter spesialiserte seg in obstetrikk og gynekologi. Han mottok doktorgrad i fysiologi fra University of Leeds. Han var medlem av styret for Pasientvennenes selskap-Gaza.

Den 17. desember 1992 ble han utvist av Israel sammen med 414 andre ledende skikkelser i Hamas og Islamsk Jihad til Marj el Zhour i Sør-Libanon, utenfor den israelske sikkerhetssonen der. Der var Ferwana ansvarlig for den medisinske komité og drev klinikken der.

Omar Ferwanas far var den palestinske dikter Saleh Omar Ferwana (1936-2013). Han publiserte en diwan kalt «Mufradāt Filasṭīnīyah» (مفردات فلسطينية) i 2004, og diktsamlingens oppfølger i 2011.

Død
Den 15. oktober 2023 ble Omar Ferwana, og hans kone, barn og barnebarn, drept av missiler avfyrt under et israelsk flyangrep mot hans hjem i Tel al-Hawa, sørvest i Gaza by; angrepet var et ledd av det israelske svar på angrepet på Israel oktober 2023 (عملية طوفان الأقصى).

Referanser

Palestinske leger
Gynekologer
Personer fra byen Gaza
Personer drept i luftangrep
Personer drept i Israel–Hamas-krigen 2023